[{"text_idx": "#000005", "text": "Osgoi creu logo dadleuol \u2013 wrth gwrs os ydych chi\u2019n fusnes mawr neu\u2019n endid corfforaethol, fe allech chi fod o\u2019r farn bod pob cyhoeddusrwydd yn gyhoeddusrwydd da... ond allwch chi fforddio hyn os ydych chi\u2019n fusnes bach neu ar gychwyn? Rydych chi eisiau creu logo sy\u2019n creu argraff, nad yw\u2019n sarhau ac yn gweithio\u2019n dda i chi a\u2019ch nodau brand cyffredinol. Bydd brand cryf yn gofiadwy (ie, helo Apple). Cre\u0308wch logo sy\u2019n niwtral, yn gweithio\u2019n dda i chi a sydd yn mynd i weithio yn y\nPeidiwch a\u0302 defnyddio ffontiau hen ffasiwn! Mae ffontiau mor bwysig i\u2019ch brand, hyd yn oed os yw\u2019ch logo yn ddelwedd, dylech gynnwys un neu ddau o ffontiau fel rhan o ganllawiau eich brand. Os yw\u2019r ffontiau hyn yn hen, wedi dyddio ac yn anneniadol (e.e. Comic Sans & Papyrus) yna dyma\u2019r neges fyddwch chi\u2019n ei gyfleu. Does dim byd o\u2019i le ar ddiweddaru rhai o\u2019ch ffontiau, cyn belled nac ydyw yn digwydd yn rhy aml a bod y defnydd yn rhedeg yn gyson trwy eich brand. Dylech hefyd feddwl am osodiad a bylchiadau llinellau hefyd \u2013 efallai y byddwch chi\u2019n dod o hyd i ffont sy\u2019n edrych yn wych gyda mwy o fylchiadau, a bydd defnyddio ffont ffres modern yn gweithio rhyfeddodau i\u2019ch brand.\nMae cysondeb yn allweddol \u2013 yn enwedig gyda brand. Yma, dewch i ni ganolbwyntio ar liwiau. Eto, agwedd arall ar frandio y mae llawer o fusnesau yn ei diystyru, ond unwaith eto, mae bod yn gyson a\u0302\u2019ch dewisiadau lliw mor bwysig. Os yw\u2019ch gwefan a\u2019ch brandio ar-lein yn defnyddio lliwiau penodol ( er enghraifft, gwyn, llwyd a phorffor) yna mae angen i\u2019ch marchnata all-lein adlewyrchu hyn. Peidiwch a\u0302 dechrau defnyddio lliwiau hollol wahanol oherwydd eu bod yn edrych yn dda, neu byddwch chi yn colli\u2019ch cysondeb a\u2019ch cryfder brand. Ydy hynny\u2019n wirioneddol bwysig? ... Ydy! Os ydych yn anfon negeseuon cymysg, gallai un rhan o\u2019ch ymgyrch farchnata edrych yn ffug neu sbam, a byddwch yn colli ymddiriedaeth cwsmeriaid. Felly, cofiwch ddangos cysondeb o ran lliwiau, ffontiau ac estheteg gyffredinol\nPeidiwch a\u0302 gorddefnyddio\u2019ch logo. Beth bach hwyrach, ond byddwch yn synnu faint o bobl sy\u2019n gor-ddefnyddio eu logos ym mhob agwedd ar farchnata, a bydd yn amharu ar y neges. Cre\u0308wch frand cryf gyda chanllawiau manwl, a gallwch chi ddefnyddio\u2019ch logo mewn ffyrdd llai amlwg. Ar y llaw arall, d\u2019yw Apple fel arfer ond yn defnyddio eu logo, rhan fwyaf o\u2019r amser ni fyddant hyd yn oed yn defnyddio\u2019r gair \u201cApple\u201d yn eu hysbysebu!\nPeidiwch a\u0302 gorlenwi\u2019ch marchnata. Mae hwn yn beth mor hawdd i\u2019w wneud, yn enwedig os oes gennych lawer o wybodaeth rydych chi am ei gyfleu \u2013 ond weithiau mae bod yn fyrrach a symlach yn well. Mae\u2019n llawer mwy trawiadol i\u2019r llygad ac os yw\u2019n llai anniben, bydd pobl yn fwy tebygol i bwyllo a darllen y cyfan.\nNID YDYCH I FOD I gopi\u0308o rhywun arall! Mae wedi\u2019i wneud gan y busnesau mwyaf, pwy sy\u2019n cofio Zara vs Tuesday Bassen? Roedd Tuesday Bassen yn creu darluniau hyfryd yr oedd Zara wedyn yn eu defnyddio fel rhan o\u2019u brandiau \u2013 yn ddi-ganiatad \u2013 hyd nes i Bassen amlygu\u2019r \u201clladrad\u201d. Felly, peidiwch a\u0302 chopi\u0308o syniad, brand neu flog arall. Mae\u2019n wych cael eich ysbrydoli gan eich cystadleuwyr, gweld beth mae nhw\u2019n ei wneud, cael blas ar y mathau o frandiau sy\u2019n gweithio\u2019n dda, ond byddwch yn unigolyn!\nYn olaf, ceisiwch osgoi bod yn ddiflas. Rydych chi eisiau sefyll allan fel busnes ac fel brand, felly buddsoddwch yr amser, ymdrech ac arian i wneud hynny. Os nad ydych yn sefyll allan, byddwch yn ddiflas, a tydi hynny byth yn beth da ar gyfer busnes."}]